Rugpjūčio 23-osios stadionas
Rugpjūčio 23-osios stadionas (isp. Estadio 23 de Agosto) – futbolo stadionas Argentinoje, San Salvador de Chuchujaus mieste. Daugiausia naudojamas futbolo varžyboms. Atidarytas 1973 m. Pavadintas Chuchujaus egzodo, vykusio 1812 m. rugpjūčio 23 d., garbei. Šiame stadione namų rungtynes žaidžia pajėgiausias miesto klubas „Gimnasia y Esgrima de Jujuy“. Stadione vyko 2011 m. Copa América čempionato grupės varžybos, taip pat čia buvo surengtos kai kurios regbio rungtynės.